Plontana

Plontana () je vrch v pohorí Spišská Magura. Leží nad obcou Vyšné Ružbachy, približne  západne od Starej Ľubovne. 

 Poloha 
Nachádza sa v strednej časti pohoria, v geomorfologickom podcelku Veterný vrch. Leží v Prešovskom kraji, v okrese Stará Ľubovňa a zasahuje na katastrálne územie obce Veľký Lipník a mesta Podolínec. Najbližšími sídlami sú západne situovaná Veľká Lesná a Haligovce, severne leží Veľký Lipník, severovýchodne Stráňany, juhovýchodne Vyšné Ružbachy a južne mesto Podolínec a Toporec.

 Opis 
Plontana leží v hlavnom hrebeni medzi Toporeckým sedlom a Veterným vrchom (). Západne sa nachádza Riňava (), Kýčera () a Rígeľ (), severným smerom Kobylia hlava (), Šľachovky () a Kvasník (), východným Veterný vrch, Grúň () a Suchá hora () a južným Veľká Kýčera (), Zbojnícky stôl (), Skalka () a Špičiak ().Spišská Magura – Pieniny. Turistická mapa. 1 : 50 000. Harmanec: VKÚ, a. s., 2000. Severné svahy hrebeňa odvodňuje potok Šoltysa do Lipníka v povodí Dunajca, voda z východných odteká Zálažným potokom a z južných Krížnym potokom v povodí rieky Poprad. Na vrchol nevedie značený turistický chodník, no východným úbočím vedie chodník z Vyšných Ružbách. 

 Výhľady 
Vrchol je pokrytý súvislým, miestami riedkym lesným porastom, ktorý neumožňuje rozhľad. Z lokalít s redšou vegetáciou je však možno pozorovať okolité vrcholy Spišskej Magury, no tiež Oravské Beskydy, Vysoké a Nízke Tatry, Volovské vrchy, Levočské vrchy, Busov, Čergov a mnohé prihraničné vrchy južného Poľska.

 Prístup 
Na vrchol nevedie značená turistická trasa, no východným aj južným úbočím vrchol traverzuje dvojica trás:

 po  modrej značke južným úbočím:
 od juhovýchodu z Vyšných Ružbách cez rázc. Pod Zbojníckym stolom
 od západu z Toporeckého sedla 
 po  zelenej značke zo Stráňan cez Veterný vrch a východným úbočím na rázc. Pod Zbojníckym stolom

 Referencie 

 Pozri aj 
 Spišská Magura
 Veterný vrch (geomorfologický podcelok)
 Zoznam vrcholov v Spišskej Magure

 Iné projekty 

 Externé odkazy 
 Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Stará Ľubovňa
Kategória:Podolínec
Kategória:Veľký Lipník (obec)